**Proces – verbal**

**Încheiat azi marţi 18 mai 2021 cu ocazia derulării şedinţei ordinare a Consiliului local Coroisînmărtin,**

Sedinţa a fost convocată la data de 12 mai 2021 cu Dispoziţia primarului nr.48/2021.

De la şedinţă absentează domnul consilier Tânţărean Claudiu Ioan.

Sedinţa se desfăşoară în Căminul Cultural Coroisânmărtin respectandu-se regulile de distanţare socială unde pe lângă delegatul sătesc Deneş Florin participă doamna referent contabil Suciu Elena şi domnul auditor Mureşan Ioan.

Domnul primar mulţumeşte pentru prezenţă şi propune să se aleagă un preşedinte de şedinţă întrucât mandatul de trei luni al domnului Bartos Csaba Martin a expirat. Domnul Popovici Teodor îl propune pe domnul Tănasă Mircia care este ales cu unanimitate de voturi, adoptându-se **HCL nr.21/2021.** Domnul Tănasă Mircia preia conducerea lucrărilor şedinţei şi supune la vot

 proiectul Odinii de zi transmis cu 5 zile înainte de data şedinţei :

1. **Proiect de Hotărâre privind alegerea preşedintelui de şedinţă**.
2. **Proiect de Hotărâre privind aprobarea închiderii exerciţiului bugetar pentru anul 2020.**
3. **Proiect de Hotărâre privind aprobarea bugetului local pentru anul 2021.**
4. **Proiect de hotarâre privind acordarea unui ajutor de urgenţă.**
5. **Depunerea declaraţiilor de avere şi interese.**

 In continuare secretarul dă citire procesului-verbal al şedinţei anterioare, care este aprobat cu unanimitate de voturi.

 Domnul primar dă citire Proiectului de Hotărâre referitor la aprobarea închiderii exerciţiului bugetar pentru anul 2020 şi câteva explicaţii succinte la care, domnii Varga Rebeka şi Gândilă Doru solicită explicaţii cu privire la excedent şi in special pentru diferenţa de 148 de mii raportată. Doamna contabil Suciu Elena completată şi de către domnul Mureşan Ioan explică faptul că suma de 148 de mii, care nu rezulta clar în urma calculelor, rămâne în excedentul bugetului local în vederea cofinanţării proiectului de modernizare a şcolilor pentru care s-a semnat contractual de finanţare la începutul lunii mai 2021. Doamna Varga spune că deşi a înteles configuraţia bugetului anterior, ar fi dorit să fie explicat mai clar fapt care nu ar mai fi determinat-o să adreseze întrebări.

Domnul Gândilă spune că deşi nu este lămurit în privinţa excedentului preferă să aducă în discuţie o problemă care se desprinde din parcurgerea bugetului şi anume procentul mic de încasare a impozitelor pe raza comunei. Mai précis se desprinde concluzia că pe raza comunei unul din trei cetăţeni nu-şi plăteşte impozitele şi propune să fie publicată o listă a ruşinii mai ales că pe situl primăriei este publicată deja o listă. Domnul Mureşan spune că acea lista se publică ca şi procedură prealabilă înainte de executarea silită iar recuperarea creanţelor, pe de altă parte, în anul 2020 a fost îngreunată de situaţia epidemiologică.

 Domnul Gândilă spune că deşi Scolii gimnaziale i s-a alocat o sumă de bani, nu rezultă că i s-au virat, doamna referent contabil explicând că nu au avut nevoie de toată suma. Deasemenea domnul Gândilă a făcut unele calcule din care rezultă nişte cheltuieli exagerate cu deplasările efectuate de către primărie, domnul primar răspunzând că oricum cheltuielile sunt necesare pentru buna funcţionare a insituţiei şi sunt mai mici în comparatie cu alte primării care dispun de maşină la primărie, acolo sunt incuse şi deplasări efectuate în Bucureşti sau alte localităţi mai indepărtate. Doamna contabil aminteşte că spre exemplu anchetele sociale pentru persoanele cu handicap se efectuează de către un voluntar căruia trebuie să i se achite măcar contravaloarea transportului. Domnul Gândilă face trimitere şi la bugetul pe anul în curs în privinţa sumei de 74 de mii alocată şcolii gimnaziale doamna referent contabil răspunzându-i la nelămurire. Domnul Tănase Mircia propune să se recurgă la vot, **HCL nr.22/2021** se adoptă cu 8 voturi pentru şi 2 abţineri, domnii Gândilă Doru şi Varga Rebeka au preferat să se abţină.

 In continuare domnul Tănasă dă citire puctului următor de pe ordinea de zi, aprobarea bugetului local pentru anul 2021, făcând precizarea că pentru acest punct comuna s-a făcut de râs, în judeţ fiind singura care nu a adoptat încă bugetul, afirmaţie care a suscitat o serie de reacţii din aprtea domnilor consilieri, doamna Varga Rebeka spunând ca dânsa se simte jignită de această afirmaţie întrucât dânsa nu este de vină că a fost întocmit greşit, aducând în acelaşi timp critici unor consilieri că nu se pregătesc pentru şedinţa deşi ar trebui să o facă. Nu lipseşte reacţia domnilor consilieri care s-au simtit vizaţi de critică domnul Moldovan Călin întrebând de unde ştie că nu se pregătesc, iar domnul Cernea Nicolae spunând că doamna Varga nu locuieşte efectiv pe raza comunei, derulează doar o afacere şi a fost aleasă indirect de către domnul Gândilă Doru nu de către cetăţeni pe când dânsul a fost ales de către cetăţeni. Domnul preşedinte Tănasă constată că cifrele de la bugetul prezentat anterior nu s-au modificat bugetul fiind discutat îndelung şi la şedinţa anterioară propune să se recurgă la procedura de vot. Domnul Gândilă spune că doreşte să intervină domnul Tănasă spunându-i că a făcut destul tărăboi la şedinţa anterioară pentru o cifră de zero iar la punctual anterior a făcut referire la tot la bugetul pentru anul în curs, va supune Proiectul de hotărâre la vot. Domnul Gândilă Doru se ridică îi spune primarului că nu doreşte să-i fie plătită deloc indemnizaţia şi părăseşte sala de şedinţă foarte nervos, vociferând şi trantind uşa de la intrarea în sală, domnul Tănase rugând secretarul să consemneze faptul că a parasit din nou sala de şedinţă. Domnii Varga Rebeka şi Lupşa Vasile Sorin se arată nemulţumiţi că nu continua dezbaterea pe buget deşi doamna Varga recunoaşte că a înteles configuratia bugetului, în timp ce restul consilierilor rămaşi prezenţi sunt de acord cu votul. Se supune la vot **HCL nr.23/2021** a fost adoptată cu 7 voturi ,,pentru” şi două ,,abţineri”, domnii : Cernea Nicolae, Popovici Teodor, Moldovan Călin, Tănasă Mircia, Szekely Ana Maria, Bartos Csaba şi Suciu Gheorghe Iuliu au votat pentru iar domnii Varga Rebeka şi Lupşa Vasile Sorin au preferat să se abţină.

 In privinţa punctului următor privind aprobarea unui ajutor de urgenţă, domnul primar spune că fată de propunerea initială, având în vedere faptul că domnul Chirilă Ioan, căruia i-a ars casa, are de achitat o factură de 12.080 lei, suma care reprezintă contravaloarea unei facturi pentru tigla, propune să fie ajutat din bugetul local cu aceasta sumă, ocazie cu care şi mulţumeşte celor care s-au implicat în colectarea de fonduri pentru cetăţean. Nu sunt discuţii, se supune la vot, **HCL nr.24/2021** se adoptă cu unanimitate de voturi.

 Domnul primar aminteşte deasemenea că a semnat contractual de finanţare pentru modernizarea şcolilor din localităţile Coroisânmărtin şi Odrihei iar inveştiţiile în acest an se vor face în funcţie de bugetul care rămâne dupa cofinanţarea proiectului la şcoli. Doamna Rebeka spune că trebuie făcută o prioritizare dând ca exemplu reparaţia acoperişului primăriei care ar mai putea fi amănata concomitant cu dirijarea banilor către o şcoală. Domnul primar spune că pe lângă faprul că sediul administrativ nu mai corespunde din punct de vedere functional, fiind des atenţionat în timpul controalelor de fond în special pe stare civilă, prin acoperişul primăriei se infiltrează apa care pune în pericol instalaţia electrică putând oricănd izbucni în incediu, clădirea primăriei pe lângă aparatură găzduind şi arhiva de care dânsul răspunde.

 In final secretarul cere permisiunea să facă câteva precizări privitor la depunerea declaraţiilor de avere şi interese spunând că se apropie termenul de depunere a acestora şi făcând referire şi la un comunicat ANI în care se precizează că începând de anul viitor aceste declaraţii se vor depune pe baza semnăturii electronice prin logare directă la serverul găzduit de această instituţie.

 Deasemenea secretarul spune că deşi a încercat să creeze condiţii pentru bună întelegere constată cu regret că acest lucru nu este cu putinţă, la momentul de faţă creându-se un dezechilibru, alimentat de o serie de factori care nu se pot imputa nimănui, decese, îmbolnăviri altele, dar şi de unele care poate cu mai multă înţelepciune puteau fi evitate mai ales că sunt circumstanţe reale ca în viitorul apropiat comuna Coroisânmărtin să se modernizeze în continuare, odată cu semnarea contractului de finanţare pentru şcoli iar în luna iunie pe ordine a de zi vor fi două proiecte importante în privinţa aducţiunii de apă, lucruri care cu siguranţă intersează pe toată lumea. In privinţa indemnizaţiei de şedinţă reaminteşte că aceasta a fost cuprinsă în Regulamentul de funcţionare al consiliului local fiind compusă din participarea la o şedintă de comisie şi participarea la o şedinţa ordinară. Dacă unul din consilieri părăseşte sala înainte de epuizarea ordinii de zi în cadrul şedintei ordinare, nu mai primeşte indemnizaţie pentru această şedinţă dar pentru şedinţa de comisie dacă preşedintele de comisie nu confirmă absenţa, aceasta participare trebuie plătită. Deasemenea secretarul aminteşte pentru cei care nu ştiu, că face parte începând cu anul 2017, dintr-o comisie de disciplină constituita la nivel judeţean iar în luna aprilie a acestui an a fost ales preşedinte al ASUAT Mureş fapt pentru care consideră că a dus o onoare deosebită comunei, fiind felicitat de către cei prezenţi, astfel că dânsul construindu-şi o reputaţie prin muncă şi implicare nu doreşte să şi-o ştirbească pentru nimeni astfel că fiecare consilier trebuie să se conformeze regulamentului de funcţionare şi optional regulilor morale.

 Deasemenea secretarul spune că ar fi putut face pasul care o altă instituţie chiar şi în această primavera dar a preferat să nu lase comuna fără secretar, întrucât este o comună greu de administrat, lumea nu se inghesuie la această funcţie, la nivel de ţară un număr mare de uat, aproximativ 700, nu au secretar titular datorita condiţiilor grele de muncă mai ales în privinţa răspunderii dar şi a salarizării necorespunzătoare, comparând salariul dânsului cu a unei educatoare căreia i se plăteşte şi naveta. Deşi în plan profesional ca şi secretar a ajuns în vârful ierahiei judeţene şi nu mai are multe de demonstrat doreşte ca alături de consiliul local şi cetăteni să pună umărul la modernizarea comunei astfel încât şi dacă va pleca la un moment dat să revină în vizită cu mândrie concluzionând că şi respectul pe care mulţi cetăţeni i-l poartă l-au determinat să rămână deocamdată pe loc.

 După această intervenţie domnul preşedinte declară închise lucrările şedinţei însă au loc unele discuţii amicale între domnii consilieri care pot fi de bun augur pentru viitor.

**Preşedinte de şedinţă, Contrasemnează : Secretar general,**

 **Tănasă Mircia Pop Mircea**